ai4bharat/Pralekha huggingface dataset:
रस्ते वाहतूक आणि महामार्ग मंत्रालय
नवी दिल्ली येथे झाली रस्ते आणि बुद्धिमान वाहतूक व्यवस्थेवरील भारत रशिया कृती गटाची पहिली बैठक
नवी दिल्ली, 29 मार्च 2023
रस्ते आणि बुद्धिमान वाहतूक व्यवस्थेवरील भारत रशिया कृतिगटाची पहिली बैठक 28 मार्च 2023 रोजी नवी दिल्लीत झाली. भारत सरकारचे रस्ते वाहतूक आणि महामार्ग मंत्रालय आणि रशियन फेडरेशनचे वाहतूक मंत्रालय यांच्यामध्ये रस्ते वाहतूक आणि रस्ते उद्योग यांच्यावरील द्विपक्षीय सहकार्याचा सामंजस्य करार सप्टेंबर 2021 मध्ये झाला होता, त्या अंतर्गत हा कृतीगट स्थापन झाला.
रस्ते वाहतूक, अवजड सामान वाहतूक आणि बुद्धिमान वाहतूक व्यवस्था  तसेच हरित गतिशीलता या संदर्भात संपर्क आणि सहयोग यांच्यावर आधारित दीर्घायु तसेच परिणामकारक द्विपक्षीय बंध निर्माण व्हावेत हा या मागचा उद्देश आहे.
रस्ते वाहतूक आणि महामार्ग मंत्रालयाच्या सचिव अलका उपाध्याय आणि रशियन फेडरेशनच्या वाहतूक मंत्रालयाचे उपमंत्री दिमित्री बाकानोव यांच्या संयुक्त अध्यक्षतेखाली ही बैठक पार पडली. या चर्चेदरम्यान झालेल्या विचारविनिमयात दोन्ही देशांनी बुद्धिमान वाहतूक व्यवस्था, हरित गतिशीलता, रस्ते सुरक्षा, रस्ते वाहतूक आणि महामार्ग या क्षेत्रात तंत्रज्ञानाचे उपयोजन यावर आपण केलेल्या उपाययोजनांची झलक प्रदर्शित केली.
रस्ते वाहतुकीच्या विकासात इंटेलिजंट वाहतूक व्यवस्थेचे उपयोजन आणि त्यासाठी डिजिटल तंत्रज्ञानाची अंमलबजावणी यासाठी भारत आणि रशिया यांच्यामधील दीर्घकाळ सहकार्याचा मार्ग या चर्चेने प्रशस्त झाला.S.Patil/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 86
अर्थ मंत्रालय
केंद्रीय अर्थ आणि कंपनी व्यवहार मंत्री निर्मला सीतारामन यांनी कोविड 19 महामारी विरुद्ध लढ्यात भारतीय अर्थव्यवस्थेला बळ देण्यासाठी जाहीर केलेल्या 6,28,993 कोटी रुपयांच्या प्रोत्साहनपर पॅकेजचे सादरीकरण
नवी दिल्ली, 28 जून 2021
केंद्रीय अर्थ आणि कंपनी व्यवहार मंत्री निर्मला सीतारामन यांनी कोविड 19 महामारी विरुद्ध लढ्यात भारतीय अर्थव्यवस्थेला बळ देण्यासाठी जाहीर केलेल्या 6,28,993 कोटी रुपयांच्या प्रोत्साहनपर पॅकेजच्या सादरीकरणासाठी येथे क्लिक करा.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 254
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 139.70 कोटी मात्रांचा टप्पा केला पार
गेल्या 24 तासात 70 लाख मात्रांचे लसीकरण
रुग्ण बरे होण्याचा दर सध्या 98.40%, मार्च 2020 पासूनचा सर्वाधिक दर.
गेल्या 24 तासात 7,495 नव्या कोरोना रुग्णांची नोंद.
भारतातील उपचाराधीन रुग्णांची सध्याची संख्या 78,291
साप्ताहिक पॉझिटिव्हिटी दर  गेले 39 दिवस 1% पेक्षा कमी
गेल्या 24 तासात 70,17,671 मात्रांचे कोविड-19 प्रतिबंधक लसीकरण झाल्याने
भारताने 139.70  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार,1,47,94,783 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
96,63,508
|
|
2nd Dose
|
|
96,63,508
|
|
FLWs
|
|
1st Dose
|
|
1,83,84,490
|
|
2nd Dose
|
|
1,68,03,025
|
|
Age Group 18-44 years
|
|
1st Dose
|
|
49,01,96,714
|
|
2nd Dose
|
|
30,48,04,894
|
|
Age Group 45-59 years
|
|
1st Dose
|
|
19,23,57,199
|
|
2nd Dose
|
|
14,30,83,204
|
|
Over 60 years
|
|
1st Dose
|
|
12,01,61,788
|
|
2nd Dose
|
|
9,11,35,308
|
|
Total
|
|
1,39,69,76,774
गेल्या 24 तासांत 6,960 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,42,08,926
झाली आहे.
परिणामी, भारतात रुग्ण बरे होण्याचा दर 98.40% झाला आहे. मार्च 2020 पासूनचा हा सर्वाधिक दर आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 56 दिवसांपासून 15,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 7,495 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 78,291 आहे. देशातील आतापर्यंतच्या एकूण बाधित रुग्णसंख्येच्या ती 0.23% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 12,05,775 चाचण्या करण्यात आल्या. भारताने आतापर्यंत एकूण 66.86  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.59% असून गेल्या 39 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.62% असून गेले 80 दिवस हा दर 2 % पेक्षा कमी आहे आणि गेले सलग 115 दिवस हा दर 3% पेक्षा कमी आहे.
सांस्कृतिक मंत्रालय
जागतिक वारसा दिनाचे औचित्य साधून मुंबई आणि महाराष्ट्रात विविध कार्यक्रमांचे आयोजन
मुंबई, 19 एप्रिल 2022
भारतीय पुरातत्व विभाग, भारत सरकार, मुंबई विभाग आणि मुंबई मराठी साहित्य संघ-नाट्य शाखा, रंग मंच सहयोगी यांच्या संयुक्त विद्यमाने स्वातंत्र्याचा अमृत महोत्सव तसेच जागतिक वारसा दिनानिमित्त 18 एप्रिल 2022 रोजी विविध कार्यक्रम आयोजित करण्यात आले.
देशाच्या समृद्ध वारशाविषयी जनजागृती करणे, लोकांना त्यांची माहिती देणे, हा या कार्यक्रमाच्या आयोजनामागचा मुख्य उद्देश आहे.
जागतिक वारसा दिनाच्या मुख्य कार्यक्रमासाठी भारतीय पुरातत्व विभागाच्या, मुंबई विभागाने छत्रपती शिवाजी महाराजांची राजधानी, रायगड जिल्ह्यातील रायगड किल्ल्याची निवड केली. या प्रसंगी वसंत कानेटकर यांनी लिहिलेलं, सुप्रसिद्ध मराठी नाटक ‘रायगडाला जेव्हा जाग येते’ सादर करण्यात आले.
रायगडावरील राज सदरेवर मुंबई मराठी साहित्य संघ – नाट्य शाखा, रंग मंच सहयोगीचे कलाकार यांनी हे नाटक सादर केले. या दिवसाचे दुसरे आकर्षण म्हणजे ‘रायगडावरील उत्खनन आणि संवर्धन’ या संकल्पनेवर आधारित छायाचित्र प्रदर्शन. संरक्षण आणि संवर्धनाची अत्यंत निकड असलेल्या आपल्या वारशाबद्दल जनजागृती निर्माण करणे आणि येणाऱ्या पिढ्यांसाठी त्याचं संवर्धन करण्यासाठी हे प्रदर्शन आयोजित करण्यात आलं. जागतिक वारसा दिनाच्या निमित्ताने 18 एप्रिलचा प्रदर्शनातला प्रवेश आणि संध्याकाळचा नाटकाचा प्रयोग निःशुल्क ठेवण्यात आला.
औरंगाबाद मंडळाच्या भारतीय पुरातत्व सर्वेक्षण, विभागाने देखील यानिमित्त, वेरूळ लेण्यांमध्ये जागतिक वारसा दिन आणि "आझादी का अमृत महोत्सव" चं औचित्य साधत 18 एप्रिल रोजी संध्याकाळी विशेष कार्यक्रम आयोजित केला.
औरंगाबाद मंडळाच्या विविध वास्तू/पुरातत्व स्थळांच्या छायाचित्र प्रदर्शनाचे वेरूळच्या लेणी क्रमांक 16, इथे आयोजित करण्यात आले.
क्राफ्ट ऑफ आर्टचे संस्थापक, कलात्मक संचालक बिरवा कुरेशी यांच्या सहकार्याने औरंगाबाद मंडळाने एक सांस्कृतिक महोत्सव “त्रिकाल” ही आयोजित केला. तबलावादक उस्ताद फजल कुरेशी, गायक आनंद भाटे, बासरीवादक राकेश चौरसिया, सारंगीवादक दिलशाद खान, मृदुंगवादक श्रीधर पार्थसारथी, किबोर्ड वर संगीत हळदीपूर, ड्रम्सवादक गिनो बँक्स, आणि बास गिटार वर शेल्डन डिसिल्वा, यांच्यासारख्या प्रसिद्ध कलाकार- संगीतकारांच्या बहारदार कार्यक्रमाचा आनंद रासिकांना घेता आला.
त्याआधी, काल सकाळी औरंगाबाद विभागानं, टोम्ब ऑफ राबिया दुर्हानी  इथं वारली चित्रकलेविषयीची एक सांस्कृतिक कार्यशाळाही आयोजित केली होती. किरण नद्र कला संग्रहालयाच्या सहकार्याने ही कार्यशाळा आयोजित करण्यात आली होती.
जागतिक वारसा दिनाचे औचित्य साधून काल घारापुरी लेण्यांच्या परिसरात भारतीय पुरातत्व विभाग, सेंट झेवियर महाविद्यालय, संग्रहालय संस्था, मुंबई यांच्यासह स्थानिक इतिहास संस्था यांनी संयुक्तपणे चर्चासत्र देखील आयोजित केले होते. या चर्चासत्रात सेंट झेवियर महाविद्यालयाचे विद्यार्थी, स्थानिक गाईड, आणि ज्येष्ठ नागरिक अशा एकूण 80 लोकांनी सहभाग घेतला.
या चर्चासत्रात तज्ञांनी वारसास्थळांशी संबंधित विविध पैलूंवर चर्चा केली. डॉ राजेंद्र यादव, वरिष्ठ पुरातत्वशास्त्रज्ञ, पुरातत्व विभाग, यांनी वारशाचे महत्व, त्यांचे संरक्षण आणि भारतातील जागतिक वारसास्थळे याविषयी माहिती दिली. प्राध्यापक अनिता रहाणे यांनी, घारापुरी लेण्यांच्या विशेष संदर्भाने, पश्चिम भारतातील लेण्यांचे स्थापत्यशास्त्र या विषयावर विवेचन केले. डेक्कन महाविद्यालयाच्या प्राध्यापक श्रीकांत जाधव यांनी लेण्यांच्या आणि पश्चिम भारतातील लेण्यांच्या जिओमॉर्फोलॉजी विषयी विवेचन केले.
स्रोत :
भारतीय पुरातत्व विभाग, भारत सरकार, मुंबई विभाग
भारतीय पुरातत्व विभाग, भारत सरकार, औरंगाबाद विभाग
कौशल्य विकास आणि उद्यमशीलता मंत्रालय
कौशल्य विकास आणि उद्यमशीलता मंत्रालयाचा सर्व राष्ट्रीय प्रशिक्षण संस्था कोविड- 19 साठी विलगीकरण केंद्राच्या रुपात सज्ज
मंत्रालयाचे कर्मचारी किमान एक दिवसाचा पगार पीएम केअर्स निधीत जमा करणार
नवी दिल्ली, 29 मार्च 2020
नवीन कोरोना विषाणू  विरुद्धच्या लढयात सरकारच्या तयारीचा एक भाग म्हणून कौशल्य विकास आणि उद्यमशीलता मंत्रालयाने  त्यांच्या देशभरातील राष्ट्रीय कौशल्य प्रशिक्षण संस्था  आणि वसतिगृहांमध्ये विलगीकरण/अलगीकरण सुविधा उपलब्ध करून देण्याचा निर्णय घेतला आहे. या महामारी विरुद्धच्या लढयात सरकार करत असलेल्या प्रयत्नांना जोड देण्याच्या उद्देशाने मंत्रालयाने हा निर्णय घेतला आहे; सरकारी उपाययोजनांचा एक महत्वपूर्ण भाग म्हणून सामाजिक अंतर राखण्यास लोकांना प्रोत्साहित करण्याच्या उद्देशाने केंद्र सरकारने 3 आठवड्यांच्या देशव्यापी लॉकडाऊन जाहीर केला आहे.
एमएसडीईने आरोग्य आणि कुटुंब कल्याण मंत्रालयाला, कौशल्य भारत अभियानांतर्गत विविध कार्यक्रमांच्या माध्यमातून आरोग्यसेवा कौशल्य प्रशिक्षण प्राप्त सुमारे 1 लाख कर्मचाऱ्यांची यादी सुपूर्द केली आहे. विविध कामांमध्ये प्रशिक्षित हे उमेदवार नव्याने उभारण्यात येणाऱ्या विलगीकरण/अलगीकरण सुविधांनी युक्त रुग्णालयांमधील संक्रमित लोकांवर उपचार आणि काळजी घेण्यासाठीच्या प्रयत्नांना प्रोत्साहित करतील.
याव्यतिरिक्त, 2000 आरोग्यसेवा प्रशिक्षक आणि 500 हून अधिक आरोग्य सेवा मूल्यनिर्धारकांची यादी आरोग्य आणि कुटुंब कल्याण मंत्रालया सोबत सामायिक करण्यात आली आहे.
कोरोना विषाणू महामारी विरुद्धच्या लढयात सरकारच्या प्रयत्नांना मदत करण्याच्या उद्देशाने मंत्रालयाच्या कर्मचाऱ्यांनी किमान एका दिवसाचा पगार पीएम केअर्स निधीत जमा करण्याचा निर्णय घेतला आहे.
कौशल्य विकास आणि उद्यमशीलता मंत्री डॉ. महेंद्रनाथ पांडे यांनी सागितले की, एनएसटीआयएस मध्ये या सुविधा उपलब्ध झाल्यामुळे जिल्हा आणि राज्य प्रशासनाला संक्रमित व्यक्तीवर उपचार करण्यासाठी पर्यायी रुग्णालये आणि आरोग्य सेवा सुविधा केंद्रांची मदत होईल. “नवीन कोरोना विषाणूच्या या अभूतपूर्व प्रसारामुळे उद्भवलेल्या जागतिक आणीबाणीच्या पार्श्वभूमीवर या साथीच्या आजरा विरुद्धच्या लढयात कौशल्य विकास मंत्रालय केंद्र सरकारची सर्वतोपरी मदत करेल. आम्ही एनएसटीआयएस च्या सर्व प्रादेशिक संचालकांना, राज्य सरकारच्या अधिकाऱ्यांना जेव्हा आणि ज्या सुविधांची आवश्यकता असेल त्यांची पूर्तता करण्याची विनंती केली आहे. याव्यतिरिक्त, राज्य सरकार या सर्व कामांसाठी आयटीआयच्या कॅम्पसचा देखील वापर करू शकतात.”
प्रशिक्षण महासंचालनालय संचालित, एनएसटीआय ही प्रमुख संस्था आहे जी देशातील प्रशिक्षण केंद्रे आणि वसतिगृहांमध्ये विशेष कौशल्ये प्रशिक्षण प्रदान करते. कोविड-19 विरुद्धच्या लढाईत आणीबाणी आणि वेगळ्या कामात मदत करणाऱ्या जवळपास एक लाख उमेदवारांना विविध कामांचे प्रशिक्षण देण्यात आले आहे.
U.Ujgare/S.Mhatre/D.Rane
(Visitor Counter : 133
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 196.45 कोटी मात्रांचा टप्पा
12 ते 14 वयोगटातील 3.58 कोटींपेक्षा जास्त किशोरांना लसीची पहिली मात्रा देण्यात आली
देशातील उपचाराधीन रुग्णांची संख्या सध्या 81,687
गेल्या 24 तासात 12,249 नव्या कोरोना रुग्णांची नोंद
रुग्ण बरे होण्याचा दर सध्या 98.60%,
सध्याचा साप्ताहिक पॉझिटिव्हिटी दर 2.90%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 196.45  कोटींचा टप्पा पार केला आहे. 2,54,02,207 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.58  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,399
|
|
2nd Dose
|
|
1,00,57,544
|
|
Precaution Dose
|
|
55,56,128
|
|
FLWs
|
|
1st Dose
|
|
1,84,22,351
|
|
2nd Dose
|
|
1,76,14,066
|
|
Precaution Dose
|
|
97,23,549
|
|
Age Group 12-14 years
|
|
1st Dose
|
|
3,58,99,199
|
|
2nd Dose
|
|
2,15,19,734
|
|
Age Group 15-18 years
|
|
1st Dose
|
|
6,01,60,299
|
|
2nd Dose
|
|
4,79,37,456
|
|
Age Group 18-44 years
|
|
1st Dose
|
|
55,79,54,953
|
|
2nd Dose
|
|
49,85,53,296
|
|
Precaution Dose
|
|
21,55,538
|
|
Age Group 45-59 years
|
|
1st Dose
|
|
20,33,95,441
|
|
2nd Dose
|
|
19,28,09,837
|
|
Precaution Dose
|
|
21,62,534
|
|
Over 60 years
|
|
1st Dose
|
|
12,72,13,654
|
|
2nd Dose
|
|
12,03,90,565
|
|
Precaution Dose
|
|
2,26,65,363
|
|
Precaution Dose
|
|
4,22,63,112
|
|
Total
|
|
1,96,45,99,906
भारतात सक्रिय रुग्णभार सध्या 81,687 इतका आहे, तो देशाच्या एकूण रुग्णसंख्येच्या तुलनेत 0.19% इतका आहे.
परिणामी, भारतात रुग्ण बरे होण्याचा दर 98.60% आहे. गेल्या 24 तासात 9,862 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,27,25,055 झाली आहे.
गेल्या 24 तासात 12,249 नव्या कोरोना रुग्णांची नोंद झाली.
गेल्या 24 तासात एकूण 3,10,623 चाचण्या करण्यात आल्या. भारताने आतापर्यंत एकूण 85.88  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 2.90% तर दैनंदिन पॉझिटिव्हिटी दर 3.94% आहे.
वस्त्रोद्योग मंत्रालय
हातमाग क्षेत्राला प्रोत्साहन
नवी दिल्ली, 4 फेब्रुवारी 2021
केंद्रीय वस्त्रोद्योग मंत्रालयांने देशभरातील हातमाग विकास आयुक्त कार्यालयाच्या सहयोगाने महात्मा गांधींची जुलै 2019 ते 2 ऑक्टोबर 202 ही 150 वी जन्मशताब्दी साजरी करण्यासाठी कार्यक्रमाची आखणी केली होती. वर नमूद केलेल्या कालावधीत विविध विणकर सेवा केंद्रातून खालील कार्यक्रमांचे आयोजन करण्यात आले होते.
- महात्मा गांधींच्या 150व्या जयंती निमित्त खादीचे सूत वापरुन केलेल्या विविध नमुन्यांचे प्रदर्शन विणकर सेवा केंद्रांमधून आयोजित केले होते.
- खादी सूत वापरून नमुने तयार करण्यासाठी काही विणकर सेवा केंद्रांनी माग बसवले.
- काही विणकर सेवा केंद्रांनी खादीच्या साड्या, शोभेच्या वस्तू रंगवण्यासाठी नैसर्गीक रंगांचा वापर केला आणि अभ्यागताना त्याचे प्रात्यक्षिक दिले. वेगवेगळे नैसर्गीक धागे व हातमागाचे प्रकार यांच्या वापराला प्रोत्साहन देण्यासाठी हातमाग विभागात प्रात्यक्षिकांचे आयोजन केले होते.
- विणकर सेवा केंद्रांतून आयोजित प्रदर्शनातून नैसर्गिक आणि स्थानिक पातळीवर उपलब्ध धाग्यांचा वापर हातमाग क्षेत्रात वाढावा व नैसर्गीक रंगांच्या वापराने पर्यावरणस्नेही वातावरण तयार व्हावे याबद्दल जागृतीवर भर दिला गेला.
- खादीची वस्त्रे व उत्पादने बनवण्यसाठी विणकर व मुख्य विणकरांना प्रशिक्षण देण्यात आले.
- राष्ट्रीय खादी दिनी वनस्पतींपासून रंग तयार करणे व त्या रंगांचा वापर यावर प्रात्यक्षिक घेतले गेले. या सोहळ्याच्या कालावधीत विणकर सेवा संघाकडून अनेक प्रदर्शनांचे आयोजन केले गेले.
- आंतरराष्ट्रीय योग आणि महिला दिनी, खादीचे नमुने सहभागींना दिले आणि त्यांना खादीचे महत्व तसेच नैसर्गीक धागे व रंग वापरलेल्या हातमागावरील कापड्याच्या वापराचे फायदे पटवून दिले.
- वस्त्रोद्योग मंत्रालयाच्या केंद्रीय मंत्री स्मृती झुबिन इराणी यांनी राज्यसभेत एका लेखी प्रश्नाच्या उत्तरात ही माहिती दिली.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 73
नौवहन मंत्रालय
किनारी जलमार्गांद्वारे माल वाहतूक
नवी दिल्ली, 8 फेब्रुवारी 2022
जलमार्गाद्वारे वाहतुकीला चालना देण्यासाठी सरकारने केलेल्या प्रयत्नांमुळे अंतर्देशीय जलवाहतूक  आणि किनारी जलमार्गाद्वारे माल वाहतूक वाढली आहे. वर्ष 2014-15 ते 2020-21 या कालावधीत राष्ट्रीय जलमार्गाशी  जोडलेल्या किनारी जलमार्गांसह राष्ट्रीय जलमार्गांद्वारे मालवाहतूक 2.76 पटीने वाढली आहे.
2009-10 ते 2013-14 पर्यंत राष्ट्रीय जलमार्गावरील अंतर्देशीय जलवाहतूक वाढीचा दर 1.5% होता. 2020-21 मधील वाढीचा दर 2019-20 च्या तुलनेत 13.5% आहे.
केंद्रीय बंदरे, जहाजबांधणी आणि जलमार्ग मंत्री सर्बानंद सोनोवाल यांनी आज राज्यसभेत एका लेखी उत्तरात ही माहिती दिली.S.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
उपराष्ट्रपती कार्यालय
भारताला पाकिस्तानसह सर्व शेजारी राष्ट्रांशी शांतीपूर्ण संबंध ठेवायचे आहेत: उपराष्ट्रपती
नवी दिल्ली, 23 डिसेंबर 2019
भारताला पाकिस्तानसह आपल्या सर्वच शेजारी देशांशी शांतीपूर्ण आणि सलोख्याचे संबंध ठेवायचे आहेत, असे मत उपराष्ट्रपती एम.व्यंकय्या नायडू यांनी व्यक्त केले. जम्मू-कश्मीरवरुन दिल्ली आणि आग्रा इथे शैक्षणिक सहलीसाठी आलेल्या विद्यार्थींनीनी आज उपराष्ट्रपती निवासात नायडू यांची भेट घेतली. त्यावेळी ते बोलत होते. भारतीय लष्कराने आयोजित केलेल्या या सहलीचे त्यांनी कौतुक केले.
उपराष्ट्रपतींनी कश्मीरच्या नैसर्गिक सौंदर्याचे कौतुक केले. कश्मीरच्या लोकांमध्ये उपजत गोडवा आणि मैत्रीभावना आहे. तसेच या राज्यात अध्यात्माची मोठी परंपरा उत्तम खाद्य पदार्थ आणि विविधतेने नटलेली संस्कृती आहे, असे नायडू म्हणाले.
देश समजून घ्यायचा असेल, तर विद्यार्थ्यांनी देशभर प्रवास करायला हवा आणि भारताला जोडणारा सांस्कृतिक आणि भावनिक एकतेचा बंध समजून घ्यायला हवा, असे उपराष्ट्रपती म्हणाले. आज देशासमोर असलेली आव्हाने देखिल मुलांना या प्रवासातून समजतील आणि अशी आव्हाने किंवा प्रश्नांवर तोडगा काढण्याचा ते प्रयत्न करतील, अशी अपेक्षाही त्यांनी व्यक्त केली.
सीमापार दहशतवाद आणि घुसखोरीमुळे कश्मीरच्या प्रगतीला मोठी खिळ बसली आहे, असे सांगत कश्मीरच्या विकासासाठी कलम 370 हटवणे ही काळाची गरज होती, असे नायडू म्हणाले. दहशतवाद हा मानवतेचा शत्रु असून, त्याच्यामुळे प्रगतीच्या मार्गावर सतत अडथळे येत असतात, असे नायडू म्हणाले.
भारत सर्वच क्षेत्रात अग्रेसर होत असतांना निर्माण होणाऱ्या नव्या संधींचा पुरेपुर लाभ विद्यार्थ्यांनी घ्यावा, असे ते म्हणाले.
देशात जात, वर्ग आणि लिंग भेदावरुन होणारा भेदभाव तसेच अत्याचाराबद्दल त्यांनी चिंता व्यक्त केली. देशात सर्वांना समान संधी मिळावी, यासाठी अविरत प्रयत्न करावे लागतील, असेही नायडू यांनी विद्यार्थ्यांना सांगितले.
B.Gokhale/R.Aghor/D.Rane
(Visitor Counter : 59
मत्स्योत्पादन, पशुविकास आणि दुग्धविकास मंत्रालय
राष्ट्रीय कामधेनू आयोगाच्यावतीने ‘कामधेनू गौ-विज्ञान प्रचार-प्रसार परीक्षा’ जाहीर
नवी दिल्ली, 5 जानेवारी 2021
देशभरातल्या सर्व महाविद्यालये आणि विद्यापीठांमध्ये कामधेनू अध्यक्ष, कामधेनू अभ्यास केंद्र किंवा कामधेनू संशोधन केंद्रांची स्थापना करण्यात आल्याबद्दल देशात सर्व स्तरातून कौतुक करण्यात येत आहे. स्वदेशी गाईंच्या महत्वाविषयी, या गाईंमध्ये असलेल्या मौल्यवान गुणधर्माविषयी जन जागृती करण्यासाठी तरूण विद्यार्थी आणि प्रत्येक नागरिकांपर्यंत गाईंची माहिती पोहोचवण्याची गरज आहे. यासाठी राष्ट्रीय कामधेनू आयोगाने गौविज्ञानाविषयी अभ्यास सामुग्री तयार करण्यासाठी पुढाकार घेतला आहे. त्यावर आधारित कामधेनू गौविज्ञान प्रचार-प्रसार परीक्षा घेण्यात येणार आहे. यामुळे भारतीयांच्या मनात देशी गाईच्या उपयोगितेविषयी जागरूकता, कुतूहल निर्माण होण्यास मदत मिळणार आहे. गाईंनी दूध देणे बंद केल्यानंतरही गाईची उपयोगिता खूप असते. त्यातून संभाव्य व्यवसाय करण्याच्या संधीही सर्वांना माहिती होवू शकणार आहेत.
कामधेनू गौ-विज्ञान प्रचार-प्रसार परीक्षा देशभरामध्ये दि. 25 फेब्रुवारी 2021 रोजी ऑनलाइन घेण्यात येणार आहे. या प्रस्तावित परीक्षेचा तपशील लवकरच kamdhenu.gov.in या संकेतस्थळावर उपलब्ध करून देण्यात येणार आहे. ही परीक्षा चार वर्गामध्ये घेण्यात येणार आहे. यामध्ये
- प्राथमिक स्तर - इयत्ता 8वी पर्यंत
- माध्यमिक स्तर - इयत्ता 9वी ते 12 वी पर्यंत
- महाविद्यालयीन स्तर - इयत्ता 12 वी च्यापुढे
- सर्व सामान्य नागरिकांसाठी
कामधेनू विज्ञान प्रचार-प्रसार परीक्षा 100 गुणांची असून हिंदी, इंग्लिश आणि 12 प्रादेशिक भाषांतून असणार आहे. या परीक्षेसाठी एक तासाचा कालावधी देण्यात येणार आहे. परीक्षेसाठी कोणतेही शुल्क आकारण्यात येणार नाही. विचारण्यात आलेल्या वस्तूनिष्ठ प्रश्नांना पर्यायी उत्तरातून योग्य उत्तराला खूण करायची  आहे. या परीक्षेसाठी राष्ट्रीय कामधेनू आयोगाच्या संकेतस्थळावर सर्व परीक्षा सामुग्री, अभ्यासक्रम, संदर्भ पुस्तके उपलब्ध करून देण्यात येणार आहेत. तसेच ब्लॉग, व्हिडिओ आणि इतर वाचन सामुग्रीही अधिकृत संकेतस्थळावर उपलब्ध करून देण्यात येणार आहे.
या ऑनलाइन परीक्षेसाठी नोंदणी करण्यासाठी “kamdhenu.gov.in” या राष्ट्रीय कामधेनू आयोगाच्या संकेतस्थळावर दुवा उपलब्ध आहे.M.Chopade/S.Bedekar/D.Rane
Follow us on social media: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 314
सुक्ष्म, लघु आणि मध्यम उदयोग मंत्रालय
सूक्ष्म, लघु आणि मध्यम उद्योगांमधील मधील कौशल्याची कमतरता कमी करणे
नवी दिल्ली, 31 जुलै 2023
ओडिशासह देशभरातील सूक्ष्म, लघू आणि मध्यम उद्योगांमधील कौशल्य वृद्धीसाठी सूक्ष्म, लघू आणि मध्यम उद्योग मंत्रालय विविध योजना आणि उपक्रम राबवत आहे. या योजना आणि उपक्रमांमध्ये टूल रूम आणि तांत्रिक संस्था योजना, तंत्रज्ञान केंद्र प्रणाली कार्यक्रम, प्रशिक्षण संस्था योजनांना सहाय्य, राष्ट्रीय अनुसूचित जाती आणि अनुसूचित जमाती हब योजना, कॉयर विकास योजना, उद्योजकता कौशल्य विकास योजना, नवोन्मेषाला चालना देण्यासाठीची योजना, ग्रामीण उद्योग आणि उद्योजकता इत्यादींचा समावेश आहे. त्याअंतर्गत युवकांना कौशल्य विकास प्रशिक्षण आणि आधीच कार्यरत किंवा रोजगार असलेल्या मनूष्यबळाला पुनर्कौशल्य देण्यासाठी विविध प्रकारचे प्रशिक्षण कार्यक्रम आयोजित केले जातात.
याशिवाय मंत्रालय खादी आणि ग्रामोद्योग आयोग, राष्ट्रीय लघु उद्योग महामंडळ, कॉयर बोर्ड आणि सूक्ष्म, लघु आणि मध्यम उद्योगांसाठी राष्ट्रीय संस्था आणि विकास आयुक्त, एम एस एम ई च्या क्षेत्रीय कार्यालयांमार्फत कौशल्य/उद्योजकता विकास प्रशिक्षण कार्यक्रम देखील आयोजित करते.
ही सर्व केंद्रे स्थानिक उद्योग संघटना आणि शैक्षणिक संस्थांशी निकट सहकार्य करून कार्य करतात.
सुक्ष्म लघु आणि मध्यम उद्योग राज्यमंत्री भानु प्रताप सिंह वर्मा यांनी आज राज्यसभेत एका लेखी उत्तरात ही माहिती दिली.N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 52
संरक्षण मंत्रालय
73 वा सैन्य दिन साजरा
भारतीय लष्कराने आज आपला 73 वा सैन्य दिन साजरा केला. दर वर्षी भारतीय सैन्य 15 जानेवारी हा दिवस 'सैन्य दिन ' म्हणून साजरा करते . या दिवशी जनरल  केएम करिअप्पा यांनी 1949 मध्ये शेवटचे ब्रिटिश कमांडर-इन-चीफ जनरल सर एफआरआर बुचर यांच्याकडून सैन्याची कमान घेतली आणि स्वातंत्र्यानंतरचे भारतीय लष्कराचे पहिले कमांडर-इन -चीफ बनले.
यानिमित्त राष्ट्रीय युद्ध स्मारक येथे सीडीएस जनरल बिपिन रावत आणि तिन्ही सैन्यदलांच्या प्रमुखांनी पुष्पचक्र अर्पण करुन शहीदांना आदरांजली वाहिली.
लष्करप्रमुख जनरल एम.एम. नरवणे दिल्ली छावणी परिसरातील करिअप्पा परेड मैदानावर सैन्य दिन संचलनाला उपस्थित होते. यावेळी त्यांनी वैयक्तिक शौर्यासाठी 15 सेना पदके आणि प्रशंसनीय कामगिरीसाठी 23 सिओएएस प्रशस्तिपत्रे प्रदान केली. दिल्ली एरियाचे चीफ ऑफ स्टाफ मेजर जनरल आलोक केकर यांनी या संचलनाचे नेतृत्व केले. परेडच्या अग्रगण्य तुकडीमध्ये परमवीर चक्र आणि अशोक चक्र पुरस्कार विजेत्यांचा समावेश होता. त्यापाठोपाठ लष्कराच्या तुकडीने संचलन केले ज्यात T-90 भिष्म रणगाडा , पायदळ लढाऊ वाहन बीएमपी द्वितीय, ब्राह्मोस क्षेपणास्त्र यंत्रणा, पिनाका मल्टीपल लाँच रॉकेट सिस्टम, उन्नत SCHILKA गन सिस्टम, ब्रिज लेअर टँक, आंतरराष्ट्रीय क्रीडा पुरस्कार विजेते आणि आरूढ घोडदळांसह सात तुकड्या होत्या,.
आर्टिफिशियल इंटेलिजन्स  चा वापर करून 75 देशी बनावटीच्या ड्रोनचा वापर करून भारतीय लष्कराने ड्रोन स्वार्मिंग क्षमतेचे थेट प्रात्यक्षिक देखील दाखवले.
आरोग्य आणि कुटुंब कल्याण मंत्रालय
‘ब्रिक्स’ समूहातील देशांच्या आरोग्य मंत्र्यांची बैठक
केंद्रीय आरोग्य मंत्री डॉ मनसुख मांडविया यांनी ब्रिक्स समूहातील देशांच्या आरोग्य मंत्र्यांच्या बैठकीमध्ये केले मार्गदर्शन
भारताच्या जी -20 अध्यक्षपदामुळे ‘ग्लोबल साउथ’चे आरोग्य विषयक प्रश्न - चिंता सोडविण्यासाठी एक व्यासपीठ मिळाले - डॉ मनसुख मांडविया
‘ब्रिक्स टीबी रिसर्च नेटवर्क’ तयार करण्यासाठी पुढाकार घेण्याच्या भारताच्या वचनबद्धतेचा पुनरुच्चार
“भारताच्या जी - 20 अध्यक्षपदाच्या कायर्काळामध्ये ‘ग्लोबल साउथ’ च्या चिंता सोडविण्यासाठी एक विशिष्ट व्यासपीठ उपलब्ध करून दिले आहे. याचा फायदा जी-20 चे याआधी अध्यक्ष असलेल्या इंडोनेशिया आणि आता भारतानंतर हे पद सांभाळणारा देश ब्राझील या दोन्ही देशांना होणार आहे. यामुळे ‘ग्लोबल साउथ’ समोरील आव्हानांना अधोरेखित केले जात आहे. तसेच जागतिक प्रशासनाच्या सर्वोच्च स्तरावर या समस्यांचे निराकरण करण्याची एक मौल्यवान संधी मिळत आहे. केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी आज दक्षिण आफ्रिकेतील डर्बन येथे आयोजित ब्रिक्स समूहातील देशांच्या आरोग्य मंत्र्यांच्या बैठकीत दूरदृश्य प्रणालीव्दारे सहभागी होत ही माहिती दिली.
“शाश्वत आरोग्य साध्य करण्यासाठी यूएचसी 2023 च्या दिशेने वाटचाल करताना मधले अंतर कमी करणे” या संकल्पनेच्या माध्यमातून ‘युनिव्हर्सल हेल्थ कव्हरेज’ च्या कार्यक्रमाला प्राधान्य दिल्याबद्दल दक्षिण आफ्रिकेच्या उपक्रमांची केंद्रीय आरोग्य मंत्र्यांनी प्रशंसा केली. भारताच्या जी - 20 प्राधान्यक्रमाशी समकक्ष- संलग्न असलेल्या दक्षिण आफ्रिकेच्या ब्रिक्सच्या उपक्रमातील आरोग्य आणीबाणी व्यवस्थापन, वैद्यकीय प्रतिकार उपाय योजना तसेच आरोग्यसेवा सेवाही प्रदान केली जाणार आहे, यावर केंद्रीय आरोग्य मंत्र्यांनी भर दिला. विशेषत: 'डिजिटल हेल्थ इनोव्हेशन्स आणि सोल्यूशन्स’ यामुळे ‘युनिव्हर्सल हेल्थ कव्हरेज’ मध्ये सुधारणा होवून या सेवेच्या वितरणाला मदत मिळू शकणार आहे, असे ते म्हणाले.
यावेळी सर्व केंद्रीय मंत्र्यांनी आण्विक औषधांमध्ये ब्रिक्स सहयोगासाठी रशियाच्या पुढाकाराचे स्वागत केले आणि आण्विक औषधांवर आंतरराष्ट्रीय तज्ञ मंच स्थापन करण्यास पाठिंबा दर्शविला. त्यांनी नमूद केले की "या क्षेत्रातील सहयोगामुळे केवळ ज्ञानाची देवाणघेवाण करण्याला प्रोत्साहन मिळणार नाही तर ब्रिक्स समूहातील राष्ट्रांची तांत्रिक प्रगती देखील वाढेल".
डॉ. मांडविया यांनी ‘ब्रिक्स टीबी रिसर्च नेटवर्क’ उपक्रमासाठी भारताच्या वचनबद्धतेचा पुनरुच्चार केला. ही मोहीम सुरू झाल्यापासून जी प्रगती झाली आहे, त्याची दखल घेतली आणि 2030 पर्यंत क्षयरोगाचे समूळ उच्चाटन करण्याच्या आमच्या प्रयत्नांना बळकटी मिळेल, असे मत व्यक्त केले.
डॉ. मनसुख मांडविया यांनी ब्रिक्स राष्ट्रांना बैठकीतील निर्णयांचे तातडीने आणि वचनबद्धतेच्या भावनेने अंमलात आणण्याचे आवाहन केले आणि विधायक सहभागाचे आयोजन केल्याबद्दल दक्षिण आफ्रिकेच्या आरोग्य मंत्रालयाचे आभार मानले. तसेच आगामी ब्रिक्स अध्यक्षपदासाठी रशियाला शुभेच्छा दिल्या.